Nammo

Nammo (berradur Nordic Ammunition) zo ur strollad embregerezhioù norvegiat ha finnat, bet savet e 1998. Arbennikaet eo war produerezh munisionoù ha kefluskerioù-fuzeenn. E Raufoss (Norvegia) emañ e sez. 7,45 miliard a grona (698 milion a euroioù) e oa e gengreadur e 2022 Erik Børresen, Rekordår for Nammo: Omsatte for 7,5 milliarder i fjor, Oppland Arbeiderblad, 06/08/2023 (lennet d'ar 21/02/2026).

E 2026 e implije Nammo 3.700 den e 27 lec'h-produiñ, e 12 bro disheñvel How to find us, war lec'hienn Nammo (lennet d'ar 21/02/2026). O kreskiñ emañ obererezh ar strollad abaoe deroù ar brezel hollek en Ukraina. Ouzhpenn d'an armeoù e werzh Nammo dafar d'ar siviled, dindan an anvioù merkoù Lapua, SK Ammunition ha Berger (munisionoù) ha Vihtavuori (poultr) Commercial Brands, Nammo (lennet d'ar 21/02/2026).

Liamm diavaez
 Lec'hienn ofisiel

Daveennoù

Rummad:Embregerezhioù munisionoù
Rummad:Embregerezhioù savet e 1998
Rummad:Embregerezhioù Norvegia
Rummad:Embregerezhioù Finland